Source: http://www.zakonypreludi.sk/zz/2008-379
Timestamp: 2018-04-24 12:45:27+00:00

Document:
379/2008 Z. z. Zákon, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov | Aktuálne znenie
Zákon č. 379/2008 Z. z.Zákon, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov
1. V § 52 ods. 4 sa za slová „Spotrebiteľ je“ vkladá slovo „fyzická“.
2. V § 53 ods. 4 písm. m) a o) sa slovo „predávajúcemu“ nahrádza slovom „dodávateľovi“.
3. V § 53 odsek 6 znie:
„(6) Ak predmetom spotrebiteľskej zmluvy je poskytnutie peňažných prostriedkov a nejde o spotrebiteľský úver podľa zákona o spotrebiteľských úveroch,1a) nesmie odplata podstatne prevyšovať odplatu obvykle požadovanú bankami za spotrebné úvery v mieste bydliska spotrebiteľa a v čase uzavretia zmluvy.“.
„1a) Zákon č. 258/2001 Z. z. o spotrebiteľských úveroch a o zmene a doplnení zákona Slovenskej národnej rady č. 71/1986 Zb. o Slovenskej obchodnej inšpekcii v znení neskorších predpisov v znení neskorších predpisov.“.
4. § 53 sa dopĺňa odsekom 7, ktorý znie:
„(7) Zabezpečenie splnenia záväzku zo spotrebiteľskej zmluvy prostredníctvom zabezpečovacieho prevodu práva k nehnuteľnosti je pri spotrebiteľskej zmluve neprípustné.“.
5. § 53 sa dopĺňa odsekom 8, ktorý znie:
„(8) Ak ide o plnenie zo spotrebiteľskej zmluvy, ktoré sa má vykonať v splátkach, môže dodávateľ uplatniť právo podľa § 565 najskôr po uplynutí troch mesiacov od omeškania so zaplatením splátky a keď súčasne upozornil spotrebiteľa v lehote nie kratšej ako 15 dní na uplatnenie tohto práva.“.
6. § 149 sa dopĺňa odsekom 5, ktorý znie:
„(5) Ak sa po vyporiadaní bezpodielového spoluvlastníctva manželov rozhodnutím súdu alebo dohodou objaví majetok, ktorý nebol zahrnutý v rámci vyporiadania, platí preň domnienka uvedená v odseku 4.“.
7. V § 672 ods. 2 sa na konci pripája veta, ktorá znie: „Osobou poverenou súdom môže byť aj súdny exekútor.“.
8. Za trinástu hlavu sa vkladá štrnásta hlava, ktorá vrátane nadpisu znie:

References: § 52
 § 53
 § 53
 § 53
 § 53
 § 565
 § 149
 § 672